ddrg/super_eurlex huggingface dataset:
18.

Økonomi- og Energiministeriet tillades følgende: 18.1. at sende denne beslutning til offentliggørelse i Den Europæiske Unions Tidende og i State Gazette og på ministerrådets websted 18.2. at udpege et udvalg, der skal organisere og lede udbudsproceduren.
2.

Et flertal af medlemmerne af Det Rådgivende Udvalg er enige med Kommissionen i, at proceduren kan afsluttes med en beslutning truffet i medfør af artikel 9, stk. 1, i Rådets forordning (EF) nr. 1/2003. Et mindretal afholder sig fra at udtale sig, og et mindretal er uenige.
14.

Den tilsynsførende udtrykker derfor tilfredshed med sidste punktum i punkt 4, litra b), hvori det under henvisning til behovet for at respektere proportionalitetsprincippet i skyldnererklæringen hedder, at »erklæringen [ikke bør] indeholde oplysninger, der ikke er nødvendige af hensyn til formålet med anmodningen. Ved en løsning, der forpligter skyldneren til forud at oplyse om alle sine aktiver, tages der mindre hensyn til privatlivets fred end ved en løsning, hvor skyldneren kun er forpligtet til at give de oplysninger, der er nødvendige, når specifikke betingelser er opfyldt«. På denne baggrund er det også vigtigt at sikre, at adgangen til skyldnerens personoplysninger står i et rimeligt forhold til det forfulgte formål og underkastes specifikke begrænsninger. Dette spørgsmål er allerede omhandlet i sidste punktum af punkt 4, litra c), i grønbogen, hvor det hedder, at for at undgå urimelig tvang over for skyldneren, kunne det i EU-erklæringen om aktiver forbydes at offentliggøre skyldnererklæringen i et offentligt tilgængeligt register. Den tilsynsførende noterer, at denne generelle tilkendegivelse vil kræve særlig opmærksomhed og yderligere præciseringer, når der fremsættes forslag om en eventuel europæisk liste over skyldnere.
7.

Det Rådgivende Udvalg er enigt i Kommissionens konklusion om, at den fusionerede virksomhed ikke vil være tilskyndet til at hæve prisen eller forringe kvaliteten/forsinke adgangen til databaser med digitale navigationskort for sine konkurrenter på markederne for navigationsapplikationer til mobiltelefoner og for mobiltelefoner.
61.

Det følger af dommen fra Retten i Første Instans i Bavarian Lager-sagen, at der også er et påtrængende behov for afklaring af forholdet mellem aktindsigt og databeskyttelse på grund af de forskellige fortolkninger, der i denne forbindelse kan gives af artikel 8, litra b), i forordning (EF) nr. 45/2001. Striden handlede bl.a. i Bavarian Lager-sagen ved Retten i Første Instans om betydningen af »godtgør nødvendigheden af videregivelsen af personoplysningerne« i forbindelse med aktindsigt. Hvis denne bestemmelse tages helt bogstaveligt, ville det betyde, at den, der ønsker aktindsigt i et dokument i henhold til forordning (EF) nr. 1049/2001, skulle fremlægge en overbevisende grund til at begære et dokument udleveret, hvilket ville være i strid med et af formålene med forordning (EF) nr. 1049/2001, nemlig at give videst mulig aktindsigt i de dokumenter, som institutionerne har i deres besiddelse (25). For at løse dette problem afgjorde Retten i Første Instans, at i de tilfælde, hvor personoplysninger videregives, for at retten til aktindsigt i dokumenter skal finde anvendelse, skal den begærende part ikke godtgøre, at udleveringen er nødvendig. Den udtalte ligeledes, at en videregivelse, som ikke er omfattet af undtagelsen i artikel 4, stk. 1, litra b), ikke kan være til skade for den berørte persons legitime interesser (26).
34.

På et område, hvor ytringsfrihed, adgang til oplysninger, privatlivets fred og andre grundlæggende rettigheder står på spil, rejser denne indgriben fra private aktørers side spørgsmålet om proportionaliteten af de midler, der anvendes. Europa-Parlamentet har for nylig vedtaget en beslutning, hvori det understreges, at der er behov for en løsning i overensstemmelse med fysiske personers grundlæggende rettigheder (22). I punkt 23 i beslutningen hedder det, »at internettet er et omfattende forum for kulturelle udtryksformer, adgang til viden og demokratisk deltagelse i den europæiske kreativitet, idet det bringer generationerne sammen via informationssamfundet; [Parlamentet] opfordrer Kommissionen og medlemsstaterne til derfor at undgå at vedtage foranstaltninger, der er i modstrid med borgerrettighederne og menneskerettighederne og principperne for proportionalitet, effektivitet og afskrækkende virkning, som f.eks. afbrydelse af internetadgang«.
—

2009-loftet for udgiftsområde 1a forhøjes med 2 000 mio. EUR, der modsvares af en nedsættelse af 2009-loftet for udgiftsområde 2 med samme beløb i overensstemmelse med punkt 21-23 i den interinstitutionelle aftale (IIA) af 17. maj 2006. Endvidere afsættes der yderligere 600 mio. EUR til udvikling af landdistrikterne i budgettet for 2009 til at finansiere bredbåndsinternet og styrke operationerne med henblik på de nye udfordringer. Den flerårige finansielle ramme vil blive revideret, og samtidig ændres budgettet for 2009 i overensstemmelse hermed på grundlag af et ændret forslag fra Kommissionen og et foreløbigt forslag til ændringsbudget nr. 4 til budgettet for 2009.
3.

Medlemmerne af det rådgivende udvalg er enigt i Kommissionens definition af de relevante produktmarkeder, som er: a) markedet for udbud af kommunale affaldsenergianlæg baseret på ristefyring med en forbrændingskapacitet på over 4,5 tons i timen. b) markedet for fremstilling af komponenter til dampkedler c) markedet for termiske behandlingsanlæg baseret på fluidiseret lejeteknologi med en kapacitet på under 200 Mwel med yderligere opdeling kan i den foreliggende sag stå åbent d) markedet for systemer til røggasafsvovling med yderligere opdeling kan i den foreliggende sag stå åbent.
DA Den Europæiske Unions Tidende C 98/11

Ajourføring af referencebeløb gældende ved passage af de ydre grænser, jf. artikel 5, stk. 3, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks) (EUT C 247 af 13.10.2006, s. 19, EUT C 153 af 6.7.2007, s. 22, EUT C 57 af 1.3.2008, s. 38, EUT C 134 af 31.5.2008, s. 19, EUT C 331, 31.12.2008, s. 15, EUT C 37, 14.2.2009, s. 8)

2009/C 98/06

Offentliggørelsen af referencebeløb gældende ved passage af de ydre grænser, jf. artikel 5, stk. 3, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks), er baseret på de oplysninger, medlemsstaterne indberetter til Kommissionen i overensstemmelse med artikel 34 i Schengengrænsekodeksen.

Ud over de oplysninger, der offentliggøres i EUT, findes der på webstedet for Generaldirektoratet for Retfærdighed, Frihed og Sikkerhed oplysninger, der ajourføres hver måned.

ESTLAND

Ændring af de oplysninger, der er offentliggjort i EUT C 247 af 13.10.2006

I henhold til estisk lov skal en udlænding, der ankommer til Estland uden en privat invitation, på anmodning fra grænsevagterne, ved indrejsen i landet forelægge bevis for tilstrækkelige finansielle midler til at dække omkostningerne ved sit ophold i og sin udrejse fra Estland. Tilstrækkelige finansielle midler for hver dag, der gives tilladelse til, anses for 0,2 gange den månedlige mindsteløn, som republikkens regering har gennemført, dvs. 870 EEK (55,60 EUR).

I alle andre tilfælde påtager den person, der har udstedt invitationen, sig ansvaret for udgifterne i forbindelse med udlændingens ophold i og udrejse fra Estland.
DA Den Europæiske Unions Tidende C 99/13

Meddelelse fra Kongeriget Nederlandenes økonomiministerium i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter.

2009/C 99/11

Økonomiministeriet meddeler, at det har modtaget en ansøgning om tilladelse til kulbrinteproduktion for et område, som er beliggende i provinsen Friesland, hvorved linjestykket mellem punkt 3 og 4 falder sammen med den vestlige afgrænsning af produktionstilladelsen »Gorredijk«.

Det område, der er ansøgt om, beskrives ved følgende koordinater:

X Y Punkt 1 174 450,00 559 650,00 Punkt 2 179 900,00 560 750,00 Punkt 3 183 450,00 561 231,79 Punkt 4 172 746,50 545 447,70 Punkt 5 167 525,00 550 570,00

Koordinaterne er opgivet efter det nationale trigonometriske målesystem »Rijksdriehoeksmeting«.

Det område, der er ansøgt om, har et areal på 104,6 km2.

Under henvisning til ovennævnte direktiv samt artikel 15 i loven om minedrift (Staatsblad 2002, 542) opfordrer økonomiministeriet herved alle interesserede til at indsende konkurrerende ansøgninger om tilladelse til kulbrinteproduktion i det område, der er ansøgt om.

Økonomiministeren er beføjet til at udstede denne tilladelse. De kriterier, betingelser og krav, der er omhandlet i ovennævnte direktivs artikel 5, stk. 1 og 2, og artikel 6, stk. 2, er fastlagt i loven om minedrift (Staatsblad 2002, 542).

Ansøgninger indsendes inden for en frist på 13 uger efter offentliggørelsen af denne opfordring i Den Europæiske Unions Tidende. De adresseres til:

De Minister van Economische Zaken ter attentie van drs. J.C. De Groot, directeur Energiemarkt ALP A/562 Postbus 20101, 2500 Ec Den Haag Nederland

Ansøgninger, som modtages efter fristens udløb, tages ikke i betragtning.

Afgørelse om ansøgningerne træffes senest tolv måneder efter fristens udløb.

Yderligere oplysninger fås på telefon: +31 70379 7382 (kontaktperson: P.C. de Regt).
4.

Det rådgivende udvalg er enigt med Kommissionens resultater for så vidt angår det ovenfor indkredsede produktmarkeds geografiske udstrækning for: a) selvkopierende papir (hvorved det står åbent, om der geografisk er tale om et nationalt marked eller et marked, der dækker hele EØS, og hvorvidt produktmarkedet bør underopdeles eller ej) b) industrielt tegnepergament (hvorved det står åbent, om der geografisk er tale om et marked, der dækker hele EØS, eller et verdensmarked) c) grafisk tegnepergament (hvorved det står åbent, om der geografisk er tale om et marked, der dækker hele EØS, eller et verdensmarked) d) finpapir af premiumkvalitet med en potentiel underopdeling i brevpapir af premiumkvalitet, idet der er tale om et marked, der dækker hele EØS e) papirdistribution (hvorved det står åbent, om der geografisk er tale om et nationalt marked eller et marked, der dækker hele EØS, og hvorvidt produktmarkedet bør underopdeles eller ej).
3.

Det rådgivende udvalg er enigt med Kommissionen i, at grundbeløbet forhøjes for at sikre en tilstrækkelig afskrækkende virkning.
DA Den Europæiske Unions Tidende C 86/5

Høringskonsulentens endelige rapport i sag COMP/38.628 — Nitril-Butadien-gummi (NBR)

(i henhold til artikel 15 og 16 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

2009/C 86/05

Beslutningsudkastet giver anledning til følgende bemærkninger:

INDLEDNING

Beslutningsudkastet i ovennævnte sag giver anledning til følgende bemærkninger.

Undersøgelsen af, om der eksisterede et kartel på NBR-markedet i Europa, blev foranlediget af en anmodning om bødefritagelse, der blev indgivet den 13. december 2002 i henhold til Kommissionens meddelelse om bødefritagelse eller bødenedsættelse i kartelsager (samarbejdsmeddelelsen) (1).

Efterfølgende anmodede virksomhederne Bayer AG og Zeon Corporation om bødefritagelse henholdsvis den 30. januar og 27. august 2003. Den 29. marts 2007 blev Bayer og Zeon orienteret om, at Kommissionen havde til hensigt at indrømme dem en bødenedsættelse inden for intervaller på henholdsvis 30-50 % og 20-30 %, af den bøde, de ellers ville være blevet pålagt.

Der blev foretaget en kontrolundersøgelse hos Zeon Chemical Europe den 27. og 28. marts 2003.

SKRIFTLIG PROCEDURE

Klagepunktsmeddelelse og svar

Den 3. maj 2007 godkendte Kommissionen en klagepunktsmeddelelse, som blev tilsendt de fire juridiske personer (Bayer AG, Zeon Corporation, Zeon Europe GmbH og Zeon Chemicals Europe Ltd). I klagepunktsmeddelelsen indtog Kommissionen indledningsvis det synspunkt, at de pågældende virksomheder havde deltaget i en sammenhængende og vedvarende overtrædelse af EF-traktatens artikel 81, stk. 1, mellem 9. oktober 2000 og 30. september 2003. Den meddelte, at den havde til hensigt at vedtage en overtrædelsesbeslutning og pålægge bøder.

Parterne fik indrømmet en frist på fire uger til at svare på klagepunktsmeddelelsen, efter at de havde modtaget en DVD med størstedelen af Kommissionens akter. Alle parter overholdt svarfristen.

Aktindsigt

Der blev indrømmet aktindsigt i form af en DVD, der blev tilsendt parterne, samt givet adgang til visse dokumenter i Kommissionens bygninger.

MUNDTLIG PROCEDURE

Mundtlig høring

Parterne anmodede ikke om tilladelse til at fremføre deres argumenter ved en mundtlig høring.

Forud for udsendelsen af klagepunktsmeddelelsen anmodede Zeon Corporation i overensstemmelse med artikel 9 i høringskonsulentens mandat (2) om, at en række navne på virksomhedens medarbejdere blev hemmeligholdt. Ved brev af 17. november 2006 meddelte jeg Zeon, at denne anmodning kun til dels kunne efterkommes. Zeon forfulgte ikke spørgsmålet yderligere.

BESLUTNINGSUDKAST

Efter min opfattelse vedrører beslutningsudkastet kun klagepunkter, som parterne har fået lejlighed til at kommentere.

Jeg mener, at parternes ret til at blive hørt er respekteret i denne sag.

Bruxelles, den 11. januar 2008. Karen WILLIAMS

(1) EFT C 45 af 19.2.2002, s. 3.

(2) Kommissionens afgørelse af 23. maj 2001 om høringskonsulentens kompetenceområde under behandlingen af visse konkurrencesager, EFT L 162 af 19.6.2001, s. 21.
4.

Det Rådgivende Udvalg er enigt med Kommissionen i, at det relevante geografiske marked med henblik på vurdering af denne transaktion er: a) nationalt (Nederlandene) for alle markeder for køb af rå mælk b) nationalt (Nederlandene) for alle markeder for friske almindelige mælkeprodukter c) større end det nationale (inklusive Belgien, Tyskland og Nederlandene) for langtidsholdbare almindelige mælkeprodukter d) nationalt (Nederlandene) for økologiske friske almindelige mælkeprodukter e) nationalt (Nederlandene) for alle markeder for ost af hollandsk type (undtagen skorpefri ost) f) EØS-omspændende for alle markeder for bulksmør og større end det nationale marked (inklusive mindst Belgien, Tyskland og Nederlandene) for alle markeder for pakkesmør g) nationalt (Nederlandene) for forædlet yoghurt og kvark solgt til foodservicesektoren h) nationalt (Nederlandene) for alle markeder for friske smagstilsatte mælkeprodukter uden sundhedsanprisning, der er mærkevarer i) nationalt (Nederlandene og Belgium) eller alternativt større end det nationale (inklusive Belgien, Tyskland og Nederlandene) for alle markeder for langtidsholdbare smagstilsatte mælkedrikke j) nationalt (Nederlandene) for alle markeder for frisk creme og grød k) større end det nationale (inklusive mindst Belgien, Tyskland og Nederlandene) for alle markeder for fløde l) større end det nationale (inklusive mindst Belgien, Tyskland og Nederlandene) for alle markeder for sprayflødeskum m) større end det nationale (inklusive Belgien, Tyskland og Nederlandene) for alle markeder for kaffemælk og kaffefløde n) EØS-omspændende for alle markeder for spraytørrede emulsioner o) EØS-omspændende eller verdensomspændende for laktose til levnedsmidler p) EØS-omspændende eller verdensomspændende for alle markeder for laktose til farmaceutisk brug.
18.

Økonomi- og Energiministeren bemyndiges til: 18.1. at sende denne beslutning til offentliggørelse i Den Europæiske Unions Tidende, den bulgarske statstidende og på ministerrådets websted 18.2. at udpege et udvalg, der skal tilrettelægge og gennemføre udbuddet.
DA Den Europæiske Unions Tidende C 54/75

Bekendtgørelse fra Letlands økonomiministerium

(2009/C 54/07)

I medfør af Europa-Parlamentets og Rådets direktiv 94/22/EF af 30. maj 1994 og regeringens forordning nr. 597 af 4. september 2007 om prospektering, efterforskning og produktion af kulbrinter og beløb samt de nærmere bestemmelser for indbetaling af statsafgifter er Republikken Letlands økonomiministerium i færd med at udarbejde et udbud vedrørende efterforskning og produktion af kulbrinter inden for Republikken Letlands eksklusive økonomiske zone.

I medfør af artikel 5 i direktiv 94/22/EF har økonomiministeriet offentliggjort de kriterier, efter hvilke et udvalg vil vurdere buddene vedrørende efterforskning og produktion inden for Republikken Letlands eksklusive økonomiske zone på side 43 i Letlands statstidende Latvijas Vēstnesis nr. 14 (4000) af 27. januar 2009.
2.

Det Rådgivende Udvalg er enigt med Kommissionen i, at de relevante markeder er: a) markederne for godstransport med fly i én retning: — mellem kontinenter for godstransport mellem Europa og Nordamerika — mellem Europa og specifikke lande for godstransport mellem Europa og lande i Sydamerika, i Vestindien, i Det Fjerne Østen og i Afrika b) markedet for udbud af tjenester inden for fjerntransport med fly til slutkunder opdelt på basis såkaldte »O&D-par« bestående af udgangspunkt/bestemmelsessted: — hvor udgangspunktet omfatter Amsterdam lufthavn og, i det mindste hvad angår flyvninger til Punta Cana, Cancun, Havana, Curacao og Aruba, men eventuelt også til Vancouver, Toronto og Miami, også lufthavnene i Düsseldorf og Bruxelles — og hvor bestemmelsesstedet sandsynligvis er afgrænset til hver af de ovenfor nævnte destinationer, men kan være bredere, og hvor den nøjagtige markedsafgrænsning under alle omstændigheder kan stå åben c) markedet for engrossalg af flysæder til rejsearrangører, der omfatter flyvninger, som forbinder lufthavnene i Amsterdam, Düsseldorf og Bruxelles med fjerne internationale destinationer, som eventuelt skal underinddeles efter bestemte ruter i overensstemmelse med de O&D-par, der er defineret i spørgsmål 2b) vedrørende markedet for udbud af tjenester inden for fjerntransport med fly til slutkunder.
2.

Det Rådgivende Udvalg er enigt med Kommissionen i, at adressaterne for beslutningsudkastet har deltaget i aftaler og/eller samordnet praksis og/eller vedtagelser inden for eller sammenslutninger af virksomheder som omhandlet i EF-traktatens artikel 81, stk. 1.
2.

Det Rådgivende Udvalgs medlemmer er enige med Kommissionen i forhøjelsen af bødernes grundbeløb for at sikre, at de har en tilstrækkelig afskrækkende virkning.
13.

Artikel 15 i det foreslåede direktiv handler om medlemsstaternes pligt til at sende Kommissionen ugentlige statistiske opgørelser over omfanget af de kommercielle lagre, der opbevares på deres nationale område. Sådanne oplysninger vil normalt kun indeholde få personoplysninger. De kan dog indeholde oplysninger om de fysiske personer, der ejer mineralolielagrene, eller som arbejder for en juridisk person, der ejer lagrene. For at forhindre, at medlemsstaterne videregiver sådanne oplysninger til Kommissionen, hedder det i artikel 15, stk. 1, at medlemsstaterne ved fremsendelsen »afholder sig fra at nævne navne på ejerne af de pågældende lagre«. Skønt man bør være klar over, at fjernelse af et navn ikke altid betyder, at oplysningerne ikke kan spores til en fysisk person, ser det ud, som om denne supplerende tekst i den foreliggende situation (statistiske opgørelser over omfanget af mineralolielagre) vil være tilstrækkelig til at sikre, at der ikke videregives personoplysninger til Kommissionen.
42.

Den tilsynsførende støtter forslaget om oprettelse af e-justice og anbefaler, at bemærkningerne i denne udtalelse tages i betragtning; dette indebærer: — at der tages hensyn til den seneste rammeafgørelse om beskyttelse af personoplysninger i forbindelse med politisamarbejde og retligt samarbejde i kriminalsager, herunder dens mangler, ikke blot ved gennemførelsen af de foranstaltninger, der overvejes i meddelelsen, men også med henblik på snarest muligt at indlede overvejelser om yderligere forbedringer af lovgivningen om databeskyttelse i forbindelser med retshåndhævelse — at administrative procedurer medtages i e-justice. Som led i dette nye element bør der påbegyndes e-justice-projekter for at gøre databeskyttelsesreglerne samt de nationale databeskyttelsesmyndigheder mere synlige, navnlig i relation til de typer oplysninger, der behandles som led i e-justice-projekter — at decentraliserede arkitekturer fortsat skal foretrækkes — at det sikres, at sammenkoblingen og interoperabiliteten mellem systemerne tager behørigt hensyn til princippet om formålsbegrænsning — at alle aktører, der behandler personoplysninger inden for de påtænkte systemer, tildeles klare ansvarsområder, og at der tilvejebringes mekanismer for effektiv koordinering mellem databeskyttelsesmyndighederne — at det sikres, at behandling af personoplysninger til andre formål end dem, hvortil de er indsamlet, overholder de specifikke betingelser i den gældende databeskyttelseslovgivning — at anvendelsen af maskinoversættelse defineres og afgrænses klart for at fremme gensidig forståelse af strafbare handlinger, uden dermed at forringe kvaliteten af de fremsendte oplysninger — at Kommissionens ansvar for fælles infrastrukturer såsom S-TESTA præciseres — at det med hensyn til anvendelse af nye teknologier sikres, at databeskyttelsesspørgsmål tages i betragtning så tidligt som muligt tages (»indbygget databeskyttelse«), samt at teknologiværktøjer, der gør det muligt for borgerne bedre at kontrollere deres personoplysninger, selv når de flytter mellem flere medlemsstater, fremmes.
50.

Den tilsynsførende udtrykker tilfredshed med, at der er henvist til privatlivets fred i det foreliggende forslag. Det er dog som forklaret i del III i denne udtalelse nødvendigt at foretage en række ændringer, dels for at tydeliggøre kravene både for behandlings- og forsikringsmedlemsstaterne, dels for at tackle databeskyttelsesdimensionen af de grænseoverskridende sundhedsydelser korrekt: — Der bør i artikel 4 indsættes en definition af helbredsoplysninger, som dækker alle personoplysninger med en klar og tæt forbindelse til beskrivelsen af en persons helbredstilstand. Dette bør i princippet også omfatte medicinske data og administrative og finansielle sundhedsrelaterede oplysninger. — Det anbefales kraftigt at indsætte en specifik artikel om databeskyttelse. Denne artikel bør give et klart overblik og beskrive forsikringsmedlemsstatens og behandlingsmedlemsstatens ansvarsområder og udstikke de vigtigste områder for den videre udvikling, dvs. harmonisering af sikkerhedsbestemmelserne og integration af privatlivets fred, specielt i e-sundheds-applikationerne. — Det henstilles, at Kommissionen inden for forslagets rammer indfører en mekanisme til definition af et generelt accepteret sikkerhedsniveau for helbredsoplysninger på nationalt plan, idet der tages hensyn til de eksisterende tekniske standarder på området. Der bør også tilskyndes til supplerende og/eller komplementære initiativer, der inddrager alle berørte interessenter, Artikel 29-Udvalget og den tilsynsførende. — Det henstilles, at begrebet »indbygget databeskyttelse« indarbejdes i den foreslåede fællesskabsmodel for e-recepter (også på det semantiske plan). Dette bør udtrykkelig anføres i artikel 14, stk. 2. litra a). Den tilsynsførende ønsker at blive holdt underrettet og inddraget i yderligere tiltag på dette område via den foreslåede udvalgsprocedure. — Det henstilles at præcisere affattelsen af artikel 18 og at indsætte en mere eksplicit henvisning til de specifikke krav vedrørende efterfølgende udnyttelse af helbredsoplysninger, jf. artikel 8, stk. 4, i direktiv 95/46/EF.